
   ДО ПРЕДСЕДАТЕЛЯ
   НА  ОБЩИНСКИ СЪВЕТ
   ОБЩИНА МИНЕРАЛНИ БАНИ

                                                              ДОКЛАДНА ЗАПИСКА
       
                  От МЮМЮН ИСКЕНДЕР - КМЕТ НА ОБЩИНА МИНЕРАЛНИ БАНИ

          ОТНОСНО: Приемане на допълнения  в Тарифа за таксите за водовземане от минерална вода на територията на община Минерални бани


          УВАЖАЕМИ ГОСПОДИН ПРЕДСЕДАТЕЛ,
          УВАЖАЕМИ ГОСПОДА ОБЩИНСКИ СЪВЕТНИЦИ,
 Предлагам на Вашето внимание допълнение в Тарифа за таксите за водовземане от минерална вода на територията на община Минерални бани , област  Хасково. С тарифата се определят начина за определяне, размерът и редът за заплащане на таксите за правото на водовземане от  находище на минерална вода „Хасковски минерални бани” ,област Хасково, община Минерални бани, с.Минерални бани -№92 в списъка на находищата на минералните води - изключителна държавна собственост по Приложение №2 към чл.14, т.2 от Закона за водите, предоставено безвъзмездно за управление и ползване с Решение № 96/09.03.2011 г. на Министъра на околната среда и водите, съгласно §133 , ал.4 от ПЗР на ЗИД на ЗВ,  на Община Минерални бани за срок от 25 години.
1.Мотиви, които налагат приемането:
 В досега действаща Тарифа се определяше само таксата за водовземане от находище на минерална вода“Хасковски минерални бани“. 

От 04.07.2018г.  общината вече  извършва услуга за водопренос/водоподаване на минерална вода, което налага да бъде определена и таксата за водопренос/водоподаване. Събираната такса се предвижда да покрива разходите по поддръжка, резервни части и ремонти, изразходвана ел. енергия на помпите, амортизации и реинвестиции съответно за сондаж № СН-ЗВП  и Сондаж СН-4ВП, от където ще се осъществява преноса на вода. 
Събирането на тази такса е регламентирано вече в чл.31, ал.4  от Наредба за условията и реда за издаване на разрешителни за водовземане, извършване на услуга на водопренос/водоподаване по общински водопроводи за минерална вода и учредяване на сервитутни права и право на прокарване на водопроводи за минерална вода на територията на община Минерални бани, област Хасково, приета с Решение № 600 от протокол №. 39 от 12.02.2014 г. , променена и допълнена с Решение № 465 от 23.05.2017 г.

2. Целите, които се поставят с промяна в тарифата са:
Да се регламентира таксата за водопренос/водоподаване по общински водопроводи за минерална вода от която ще се формират приходи, ще се осигури  приноса на водоползвателите към възстановяване на разходите за водни услуги.
Предложението за Тарифа за таксите за водовземане от минерална вода на територията на община Минерални бани е изготвено в продължение на държавната политика за насърчаване на по-доброто усвояване на природния ресурс и предоставената на органите на местно самоуправление възможност самостоятелно да определят визията на развитие на този сектор.

3.Финансови и други средства, необходими за прилагането на новата уредба.
Прилагането на Тарифата няма да е свързано с изразходване на допълнителни финансови средства от бюджета на Общината, както и с допълнителен човешки ресурс

4.Очаквани резултати от прилагането.
Приемането на Тарифата ще доведе до приходи в общинския бюджет на основание §133, ал.13 от ЗИД на ЗВ.

 5. Анализ за съответствие с правото на Европейския съюз: 
Настоящото решение е подзаконов нормативен акт и съответствието му с правото на Европейския съюз е предопределено от синхронизирането на действащото българско законодателство с регламентите и директивите, относими към тази материя. 
Решението е разработено в съответствие с Европейската харта за местно самоуправление, Европейската харта за регионално развитие, Стратегия за иновации и добро управление на местно ниво на Съвета на Европа, както и с директиви на Европейската общност, свързани с тази материя.
На основание чл. 26, ал. 1 и ал. 3 от ЗНА, във връзка чл. 77 от Административно процесуалния кодекс (АПК), предложението е публикувано в официалната интернет страница на Община Минерални бани – www.mineralnibani.bg, като по този начин е дадена възможност на всички заинтересовани лица да се запознаят с него и да изразят становище на e-mail min_bani@abv.bg

Във връзка с горното и на основание  чл.21, ал1, т.7 и ал.2 от ЗМСМА и параграф 133, ал.7, т.1, б.“в“ от ПЗР към ЗИД на Закона за водите предлагам на Общинския съвет – Минерални бани да допълни Тарифата, с която се определят таксите за ползване на минерална вода, предлагаме

ПРОЕКТ!

Р Е Ш Е Н И Е:

            Във връзка с чл.21, ал1, т.7 и ал.2 от ЗМСМА и параграф 133, ал.7, т.1, б.“в“ от ПЗР към ЗИД на Закона за водите, Общински съвет Минерални бани

1. Приема допълнения в Тарифа за таксите за водовземане от минерална вода на територията на община Минерални бани, приета на основание  Наредба за условията и реда за издаване на разрешителни за водовземане, извършване на услуга на водопренос/водоподаване по общински водопроводи за минерална вода и учредяване на сервитутни права и право на прокарване на водопроводи за минерална вода на територията на община Минерални бани, област Хасково, както следва:





Проект!!!!!!!    
§1. Наименованието на Тарифата се променя на  ТАРИФА ЗА ТАКСИТЕ ЗА ВОДОВЗЕМАНЕ И ВОДОПОДАВАНЕ НА  МИНЕРАЛНА ВОДА НА ТЕРИТОРИЯТА НА ОБЩИНА МИНЕРАЛНИ БАНИ , ОБЛАСТ  ХАСКОВО


Глава първа

ОБЩИ ПОЛОЖЕНИЯ

§2 Чл.1 СЕ ПРОМЕНЯ КАКТО СЛЕДВА: С тарифата се определя размерът на таксите за издаване на разрешително, таксите за водовземане, таксите за водоподаване по общински водопроводи на минерална вода от  находище на минерална вода „Хасковски минерални бани” ,област Хасково, община Минерални бани, с.Минерални бани -№92 в списъка на находищата на минералните води – изключителна държавна собственост по Приложение №2 към чл.14, т.2 от Закона за водите, предоставено безвъзмездно за управление и ползване с Решение № 96/09.03.2011 г. на Министъра на околната среда и водите, съгласно §133 , ал.4 от ПЗР на ЗИД на ЗВ,  на Община Минерални бани за срок от 25 години.
§3 Чл.2 СЕ ПРОМЕНЯ КАКТО СЛЕДВА: Чл.2 С тарифата се определят начина за определяне, размерът и редът за заплащане на таксите за правото на използване на водите за водовземане и водоподаване по общински водопроводи от минерални води. (Създадена с Реш. № 424/29.03.2017 г.)
§4 Чл.3 СЕ ПРОМЕНЯ КАКТО СЛЕДВА: Чл.3 Целта на тази тарифа е: (Създадена с Реш. № 424/29.03.2017 г.)
1.осигуряване на приноса на водоползвателите към възстановяване на разходите за водни услуги, и 
2.осигуряване на икономически стимули за ефективно използване на водите.
                Чл.4 (Изм. С Реш. № 424/29.03.2017 г.) (1). За издаване на разрешително за водовземане, се заплаща такса в размер на 300 (триста) лева.
                         (2). За изменение на разрешително за водовземане се заплаща такса в размер на 200 (двеста) лева.
                         (3). За удължаване на разрешително за водовземане се заплаща такса в размер на 100 (двеста) лева.
Чл.5 Таксите за водовземане от минерални води се определят на базата на разрешения обем вода, температурата на минералната вода и в зависимост от целта на използване на водата. (Изм. С Реш. № 424/29.03.2017 г.)
              Чл.6 (Изм. С Реш. № 424/29.03.2017 г.) (1)Отнетият при водовземането обем вода се измерва чрез отговарящи на нормативните изисквания измервателни устройства.
(2) За всяка от целите на ползване на минералната вода се поставя отделно измервателно устройство. Възможността минералната вода да се ползва с конкретен или с повече от един вид ползване, се доказва от ползвателя с наличие на отделна инсталация в захранвания обект, за всеки конкретен вид ползване на водата. (Създадена с Реш. № 424/29.03.2017 г.)
Старата ал. 3 отпада с Реш. № 424/29.03.2017 г.
(3)В случаите на повреда на измервателните устройства за изчисляване на таксата за водовземане се вземат разрешените в разрешителното за водовземане количества. (Изм. С Реш. № 424/29.03.2017 г.)
(4) В случаите, в които не са монтирани водомерни устройства за разделно измерване на използваните води или водопроводните инсталации на захранвания обект не осигуряват разделно захранване по видове цели или при техническа невъзможност за монтиране, поддръжка и контрол на измервателни устройства за водовземане на минерални води, за които се дължат такси с различен размер, таксата за общото използвано количество се изчислява на базата на най- високата стойност по тарифата за разрешеното водовземане. (Създадена с Реш. № 424/29.03.2017 г.)
(5)В случаите на повреда на устройствата по ал.1 титулярът на разрешително за водовземане е длъжен незабавно да уведоми контролиращият орган в 7-дневен срок и да отстрани повредата в срок от един месец. (Създадена с Реш. № 424/29.03.2017 г.)
Чл.7. (Изм. С Реш. № 424/29.03.2017 г.) (1) Ежегодно към 31-ви януари на следващата година титулярите на разрешителни представят информация за изчисляване на дължимата такса по образец, утвърден от министъра на околната среда и водите и обявен на интернет страниците на Басейновите дирекции и на Министерството на околната среда и водите. 
(2) Образецът по ал.1 съдържа данните съгласно показателите, определени в разрешителното и размерите определени в глава втора и трета  от настоящата тарифа.
(3) В срок до 1 (един) месец от получаване на данните по ал.1, Кметът на Общината или упълномощено от него лице извършва проверка на информацията и съответствието и с резултатите от собствения мониторинг, показанията на измервателните устройства и резултатите от извършения през годината контрол.
(4) При съответствие на информацията по ал.1 Кметът на Общината или упълномощено от него лице уведомява писмено титуляра на разрешителното за размера на дължимата такса, срока за заплащането и сметката, по която таксата следва да бъде заплатена. 
 (5) При несъответствие на параметрите, по които е определен размерът на таксата, Кметът на Общината или упълномощено от него лице назначава нарочна проверка за установяване на обстоятелствата и определяне размера на дължимата такса. 
Чл.8. Не се заплаща такса за водовземане от обществени чешми за лични нужди на гражданите и др., в случай на общо водовземане, определено по реда и при условията на Решение №25/02.02.2011 година на Министъра на околната среда и водите. (Изм. С Реш. № 424/29.03.2017 г.)


Глава втора

§5 Наименованието на Глава втора СЕ ПРОМЕНЯ КАКТО СЛЕДВА: ИЗЧИСЛЯВАНЕ НА ТАКСАТА ЗА ВОДОВЗЕМАНЕ И ВОДОПОДАВАНЕ

§6 Допълва се чл.2 на Чл.9. (Изм. С Реш. № 424/29.03.2017 г.) (1) Таксата за водовземане от минерални води се определя по следната формула:
 Т = Е x W, където:
1. Т е размерът на дължимата годишна такса в лева;
1. Е е единичният размер на таксата, в зависимост от целта за която ще бъда ползвана черпената вода,  съгласно таблицата по чл. 10 – в лв./куб. м;
1. W е размерът на разрешения годишен воден  обем в куб. м.
(2) Изразходваният обем минерална вода, надвишаващ определеният в разрешителното на титуляра разрешен годишен обем,  се изчислява по формулата по ал.1,  като единичният размер на таксата за водовземане  е Е = 0,50 лв/ мᵌ  .
(3) Таксата за водопренос от минерални води се определя по следната формула:
 Т1= Е1 x W, / за сондаж № СН-4ВП /
 Т1= Е2 x W, / за сондаж № СН-3ВП /
където:
1. Т1 е размерът на дължимата годишна такса в лева;
1. Е1 и Е2 е единичният размер на таксата, в зависимост от целта за която ще бъда ползвана черпената вода и сондажа от която се черпи,  съгласно таблицата по чл. 10 – в лв./куб. м;
1. W е размерът на реалния изразходван годишен воден  обем в куб. м.

§7 Чл.10.се изменя както следва: чл.10 (Изм. С Реш. № 424/29.03.2017 г.)  Единичният размер на таксата за водовземане и водопренос от минерални води по общински водопроводи  добивани директно от първоизточника, се определя съгласно следната таблица:


	
№
по
ред
	
Цел на използване
на минералната вода
	                  
                        

	
Размер на       такса водовземане Е
(лв./куб. м)
	

	Такса
водопренос
сондаж № СН-4ВП  
Е1
	Такса
водопренос
сондаж № СН-ЗВП
Е2  

	
	
	t ≤ 30 °С
	30 °С< t ≤ 50 °С
	t > 50 °С
	t > 50 °С
	t > 50 °С

	1.
	Питейно-битово водоснабдяване
	0,031
	0,030
	0,029
	0,15
	0,25

	2.
	Лечебни цели в специализирани болници за лечение и рехабилитация
	0,04
	0,045
	0,05
	0,15
	0,25

	3.
	 Всички други цели
	0,15
	0,35
	0,50
	0,15
	0,25




Чл.11 (Създадена с Реш. № 424/29.03.2017 г.; Отм. – РОС, 534 от 2017 г.) 



Глава трета

ЗАПЛАЩАНЕ НА ТАКСИТЕ 

§8 Чл.12 се изменя така : чл. 12 (Изм. С Реш. № 424/29.03.2017 г.) (1) Таксите за водовземане и водопренос по общински водопроводи са годишни и се заплащат от титулярите на разрешителни не по-късно от 31-ви март на следващата година.
(2) В случай, че таксата по ал.1 се внася по банкова сметка на общината на няколко вноски, в рамките на годината, титулярът на разрешителното прави изравнителна вноска до 31-ви март на следващата година и представя пред Кмета на Общината справка за направените вноски и копие на платежните документи, доказващи извършването на плащанията.
Чл.13.(1) Таксите се заплащат от титулярите на разрешителните по банкова сметка на Община Минерални бани. (Изм. С Реш. № 424/29.03.2017 г.)
(2) При всяко плащане титулярът на разрешителното изпраща на органа, издал разрешителното копие от платежния документ.
Чл.14. В платежните документи за превода на сумите по съответната банкова сметка задължително се изписва: номера на разрешителното, периодът, за който се внася таксата, основанието за плащане (вида на таксата), както и че таксата е по Закона за водите. (Изм. С Реш. № 424/29.03.2017 г.)
Чл.15. (Създадена с Реш. № 424/29.03.2017 г.)Титулярите на разрешителните внасят ежегодно гаранция в размер на 25 на сто от годишната такса по банкова сметка на Община Минерални бани  в едномесечен срок от издаване на разрешителното за водовземане от минерална вода, а за всяка следваща година до 01.05. на текущата година. 
         (2) Внесената парична гаранция се прихваща от дължимата годишна такса заплатена от титутлярите в срока по  чл.12, ал.1.
         (3) При неплащане на  таксите за водовземане по горецитираната алинея, общината има право да удържи внесената гаранция.
Чл.16. (Изм. С Реш. № 424/29.03.2017 г.) Лицата, поискали издаване на разрешително и титулярите на заварени разрешителни заплащат дължимите такси за разрешителни  независимо от етапа, на който се намира процедурата за изменение, продължаване на срока или преиздаване на разрешителното.
              Чл. 17. За събиране на таксите по Тарифата се прилагат съответните разпоредби на Данъчно процесуалния кодекс и Закона за местни данъци и такси. (Създадена с Реш. № 424/29.03.2017 г.)
[bookmark: _GoBack]
ДОПЪЛНИТЕЛНИ РАЗПОРЕДБИ

§ 1. По смисъла на тази Тарифа целите на ползване на водата са:
1. „Питейно-битово водоснабдяване” – когато отнетата вода се използва за пиене, приготвяне на храна и други битови цели или за производство на хранителни, лекарствени или козметични продукти или вещества, предназначени за консумация от човека, в случай, че качеството на водата може да окаже влияние върху качеството на крайните продукти.
2. „Лечебни цели” когато отнетата минерална вода се използва  от лечебни заведения за осъществяване на тяхната дейност по смисъла на  Закона за лечебните заведения. (Създадена с Реш. № 424/29.03.2017 г.)
3.„Други цели” когато черпената вода се използва за всички други цели извън изрично посочените в т. 1- 2 и за осигуряване и поддържане на противопожарен резерв.В „други цели“ не се включва бутилиране на натурална минерална вода и/или газирани и други напитки, в състава на които се включва минерална вода. (Създадена с Реш. № 424/29.03.2017 г.)
§ 2. Настоящата тарифа е изменена и допълнена с Решение № 424 от 29.03.2017 г. на Общински съвет Минерални бани. Същата е изменена с Решение № 534 от 31.10.2017 г.

1. Общински съвет Минерални бани упълномощава Кмета на Община Минерални бани за последващи законосъобразни действия.



Председател на ОбС………………………
                                     /Мехмед Лятиф/

